Marshall húsið hlýtur hönnunarverðlaun Íslands 2017 10. nóvember 2017 Marshall húsið hlýtur hönnunarverðlaun Íslands 2017 Hönnunarverðlaun Íslands eru þýðingarmikil fyrir íslenskt hönnunarsamfélag . Þótt vægi hönnunar í menningu okkar , samfélagi og viðskiptalífi sé að aukast er mikilvægt að vekja athygli og dýpka skilning á gildi góðrar hönnunar . Handhafar Hönnunarverðlauna Íslands 2017 eru Ásmundur Hrafn Sturluson og Steinþór Kári Kárason arkitektar Kurt og Pí , fyrir Marshall-húsið . Verkkaupi var HB Grandi . Arkitektarnir hafa þróað verkefnið frá hugmyndavinnu til útfærslu og leitt saman breiðan hóp aðila til að skapa heilsteypt verk . Í verkinu er vel unnið með sögu byggingarinnar og samhengi staðar og til verður nýr áfangastaður fyrir samtímalist í Reykjavík á áhugaverðu þróunarsvæði í borginni . Marshall húsið er gott dæmi um hvernig með aðferðum hönnunar verður til nýsköpun í borgarumhverfinu . “